Príloha č. 2 k nariadeniu   
                                                                                                               vlády č. .../2002 Z. z.

príprava laboratórnych a SKÚŠOBNÝCH vzoriek na urČenie obsahu vláken textilných výrobkov

1.

OBLASŤ pouŽitia

Táto príloha ustanovuje postupy získavania laboratórnych vzoriek vhodnej veľkosti na predbežné spracovanie na účely kvantitatívnej analýzy (t.j. hmotnosť nepresahujúca     100 g zo vzoriek partií) a postupy odberu  skúšobných vzoriek z laboratórnych vzoriek, ktoré boli predbežne spracované za účelom odstránenia nevláknových látok.^(1)

2. | definície

2.1.	Partia - množstvo materiálu, ktoré je posudzované na základe jednej série skúšobných výsledkov.  Môže zahŕňať napríklad všetok materiál v jednej dodávke tkaniny, všetku tkaninu tkanú z jedného osnového návoja, zásielku priadze, balík alebo niekoľko balíkov surového vlákna.

2.2.	Vzorka partie - časť partie, odobraná ako reprezentačná vzorka celku, ktorá je k dispozícii pre laboratórium. Veľkosť a povaha vzorky partie musí byť dostatočná vzhľadom na nerovnomernosť partie a zároveň aby umožňovala ľahkú manipuláciu       v  laboratóriu^(2).

3.

podstata

Laboratórna vzorka sa odoberie tak, aby reprezentovala vzorku partie. Veľkosť a objem laboratórnej vzorky musia byť dostatočné vzhľadom na nerovnomernosť vzorky partie.^(3)

Skúšobné vzorky sa odoberú z laboratórnej vzorky tak, aby každá z nich reprezentovala laboratórnu skúšobnú vzorku.

4.

ODBER vzoriek VOĽNÝCH vláken

4.1.	Neorientované vlákna - laboratórna vzorka sa získa náhodným výberom chumáčikov zo vzorky partie. Celá laboratórna vzorka sa dokonale premieša pomocou laboratórneho mykacieho stroja^(4). Rúno alebo zmes, obsahujúca voľné vlákna a vlákna prilipnuté k zariadeniu použitému na zmiešavanie, sa podrobí predbežnému spracovaniu. Potom sa z rúna alebo zmesi, z voľných vláken a z vláken prilipnutých k zariadeniu odoberú skúšobné vzorky zodpovedajúcej hmotnosti. 
Ak rúno z mykacieho stroja zostane po predbežnom spracovaní neporušené, skúšobné vzorky sa odoberú postupom popísaným v 4.2. Ak je rúno z mykacieho stroja predbežným spracovaním narušené, jednotlivé skúšobné vzorky sa pripravia náhodným odberom najmenej 16 malých chumáčikov zodpovedajúcej a približne rovnakej veľkosti, ktoré sa zlúčia. 

4.2.	Orientované vlákna (česance, rúna, pramene, predpriadze) - z náhodne vybraných  častí vzorky partie sa vystrihne najmenej 10 vzoriek tak, aby zahŕňali celý prierez, každá s hmotnosťou približne 1 g. Takto vytvorená laboratórna vzorka sa podrobí laboratórnemu spracovaniu. Jednotlivé odstrihnuté časti sa spoja tak, že sa položia vedľa seba a skúšobná vzorka sa odoberie z celého prierezu tak, že sa odoberie časť z každej z desiatich odstrihnutých častí.

5.

odber vzoriek priadze

5.1.	Priadza na cievkach alebo v pradenách – vzorky sa odoberú zo všetkých cievok vzorky partie. 
Odvinú sa vhodné rovnaké dĺžky z každej cievky buď navinutím do pradien s rovnakým počtom ovinov na navíjadle^(1), alebo inými prostriedkami. Jednotlivé priadze sa uložia vedľa seba buď ako jedno pradeno alebo ako káblik a vytvorí sa laboratórna vzorka s rovnakými dĺžkami priadze z každej cievky v pradene alebo v kábliku. 
Laboratórna vzorka sa podrobí predbežnému spracovaniu. 
Z laboratórnej vzorky sa odoberú skúšobné vzorky vystrihnutím zväzku nití rovnakej dĺžky z pradena alebo káblika, pričom treba dbať na to, aby zväzok obsahoval všetky nite vo vzorke. Ak dĺžková hmotnosť priadze v tex je t a počet cievok vo vzorke partie je N, potom pre získanie skúšobnej vzorky s hmotnosťou 10 g, dĺžka priadze, ktorú treba odvinúť z každej cievky je
        .

Ak je hodnota N_t vysoká, t. j. viac ako 2000, navinie sa ťažšie pradeno a rozreže sa naprieč na dvoch miestach, aby sa vytvoril káblik vhodnej hmotnosti. Konce vzoriek vo forme káblika musia byť pred predbežným spracovaním pevne spojené  a skúšobné vzorky sa odoberú z miesta vzdialeného od tohto spojenia.  

5.2.	Priadza v osnove - laboratórna vzorka sa odoberie odstrihnutím časti z konca osnovy s dĺžkou najmenej 20 cm, zahrnujúcou všetky priadze v osnove, s výnimkou okrajových priadzí, ktoré sa vyradia. Zväzok priadzí sa na jednom konci zviaže. Ak je vzorka na predbežné spracovanie ako celok príliš veľká, rozdelí sa do dvoch alebo viacerých častí, ktoré sa spracujú jednotlivo. Každá časť sa pred predbežným spracovaním zviaže priadzou na jednom konci a po predbežnom spracovaní sa časti opäť spoja. Skúšobná vzorka sa odoberie odstrihnutím vhodnej dĺžky priadze z laboratórnej vzorky z nezviazaného konca 

        zahŕňajúceho všetky priadze v osnove. Pre osnovu s počtom nití N s dĺžkovou hmotnosťou v tex t, dĺžka skúšobnej vzorky s hmotnosťou 1 g je  .

6.

odber vzoriek ploŠných textílií 

6.1.	Zo vzorky partie, reprezentovanej jedným odstrižkom plošnej textílie sa  
odstrihne po uhlopriečke pásik od jedného rohu ku druhému a odstránia sa okrajové nite. Tento pásik je laboratórna vzorka. Pre získanie laboratórnej vzorky s hmotnosťou x gramov, plocha pásika musí byť  , kde G je hmotnosť textílie v g/m^2.
Laboratórna vzorka sa podrobí predbežnému spracovaniu a potom sa priečne rozstrihne na štyri rovnaké časti, ktoré sa položia na seba. 
Skúšobné vzorky sa odoberú z každej časti navrstveného materiálu prerezaním všetkých vrstiev tak, aby každá vzorka obsahovala rovnakú dĺžku každej vrstvy. 
Ak má tkanina tkaný vzor, odoberie sa laboratórna vzorka v smere osnovy s rozmerom, ktorý sa rovná najmenej osnovnému raportu vzoru. Ak je po splnení tejto podmienky laboratórna vzorka príliš veľká, aby sa dala spracovať ako celok, rozreže sa na rovnaké časti, tieto sa samostatne predbežne spracujú a pred odberom skúšobnej vzorky sa položia na seba, pričom sa dbá na to, aby sa zodpovedajúce časti vzoru neprekrývali. 

6.2   Zo vzorky partie, pozostávajúcej z niekoľkých odstrižkov sa            
každý odstrižok spracuje podľa bodu v 6.1 a každý výsledok sa uvedie osobitne.

7.

ODBER VZORIEK KONFEKČNÝCH A HOTOVÝCH KUSOVÝCH VýROBKOV 

Laboratórnou vzorkou partie je zvyčajne konfekčný výrobok, hotový kusový výrobok alebo jeho reprezentatívna časť. 
Pri odbere vzoriek treba brať do úvahy aj tie časti výrobkov, ktoré nemajú rovnaký obsah vláken podľa § 3 a 4 vyhlášky Ministerstva hospodárstva Slovenskej republiky č. 18/1999 Z. z. o podrobnostiach o označovaní zloženia a spôsobe zaobchádzania s textilnými výrobkami.  

Odoberie sa laboratórna skúšobná vzorka reprezentujúca časť konfekčného výrobku alebo hotového kusového výrobku, ktorého zloženie musí byť uvedené na etikete. Ak má výrobok niekoľko etikiet, odoberú sa reprezentatívne laboratórne vzorky z každej časti, zodpovedajúcej príslušnej etikete. 
Ak je výrobok vyrobený z častí, ktoré majú rôzne zloženie, treba odobrať laboratórne vzorky z každej časti výrobku a určiť relatívne podiely jednotlivých častí vo vzťahu k celému príslušnému výrobku. 
Potom sa vypočíta percento, pričom sa berú do úvahy podiely častí, z ktorých boli odobrané vzorky. 
Laboratórne skúšobné vzorky sa podrobia predbežnému spracovaniu.
Potom sa odoberú skúšobné vzorky reprezentujúce predbežne spracované laboratórne skúšobné vzorky.